text: 
  Flere bank-ansatte forsøgte under generalforsamlingen at opfordre 
  aktionærerne til at " dele sol og vind lige med de ansatte. "
  
  Jørgen Vetter sagde på personaleforeningens vegne, at medarbejderne var 
  enige i målet om et bedre resultat på bundlinien og en bedre 
  konsolidering. " Men midlerne er forkerte, da personalereduktioner vil 
  forringe bankens service over for kunderne, " sagde han.
  
  Flere aktionærer beklagede sig over dårlig service og mange fejl, men 
  de ville ikke gå med til et lavere udbytte.
  
  Ingen redninger
  
  Det fremgik også af Poul J. Svanholms beretning, at Den Danske Bank 
  ikke vil gå ind og redde nødstedte banker og sparekasser, der er 
  kommet i økonomisk uføre.
  
  " Skulle mindre sunde eller måske mindre veldrevne pengeinstitutter 
  komme i vanskeligheder, skal man ikke forvente, at Den Danske Bank 
  automatisk vil være rede til at træde til og dække tab i andre 
  pengeinstitutter, " lød det fra Den Danske Banks formand.
  
  Svanholm tegnede et dystert billede af situationen i finans-sektoren.
  
  
  
  